Maximiliane von La Roche

Maximiliane Euphrosine von La Roche (1756–1793) var datter av hoffråd Georg Michael von La Roche og suksessforfatteren Sophie von La Roche.

Som ung jente var den vakre Maximiliane et omsvermet midpunkt i morens litterære salong ved Koblenz. Johann Wolfgang von Goethe forelsket seg hodestups i henne, men 9. januar 1774, 17 år gammel, giftet hun seg med Peter Anton Brentano, en 21 år eldre italiener som var en av de mest framgangsrike kjøpmennene i Frankfurt. Mellom 1775 og 1793 fødte hun tolv barn, deriblant forfatterne Bettina von Arnim og Clemens Brentano. Maximiliane døde få måneder etter at hun fødte sitt tolvte barn.

Med romanfiguren «Lotte» i Die Leiden des jungen Werthers reiste Goethe et kombinert litterært minnesmerke over Maximiliane von La Roche og Charlotte Buff, en annen av Goethes flammer. Både La Roches svarte øyne og ektemannens sjalusi overfor Goethe er beskrevet i romanen.

Referanser

Kilder 
 «Maximiliane von La Roche», cbuecherkiste.de, Die neue Bücherkiste

Eksterne lenker 
 

Personer fra Frankfurt am Main
Adelige tyskere